Pentax K-5 on välispidiselt sarnane K-7 kaameraga - ainukeseks oluliseks erinevuseks on kõrgem programmiratas (viies foto). Pentaxi sõnul on automaatse teravustamise kallal kõvasti vaeva nähtud ning põgus test läbi kaamera külge kinnitatud 18-135 mm objektiiviga jättis minule mulje, et teravustamise kiirus on tõepoolest paranenud. Videohuviliste heidutuseks peab ütlema, et K-5 ei ole ikka veel võimeline filmirežiimis manuaalseks särijuhtimiseks.